ალფონსო დეივისი

ალფონსო ბოილ დეივისი (; დ. 2 ნოემბერი, 2000) — კანადელი პროფესიონალი ფეხბურთელი, რომელიც თამაშობს მარცხენა მცველის და გარემარბის პოზიციაზე მიუნხენის „ბაიერნსა“ და კანადის ეროვნულ საფეხბურთო ნაკრებში. იგი არის პირველი MLS-ის ფეხბურთელი, რომელმაც იქ ითამაშა როგორც დაბადებულმა 2000-იანებში. 2019 წლის იანვარში „ვანკუვერ უაიტკეპიდან“ გადავიდა მიუნხენის „ბაიერნში“ და გუნდთან 4-წლიანი კონტრაქტი გააფორმა.

 ადრეული ცხოვრება 
დეივისი დაიბადა ბუდუბურამში, განაში, გომოას აღმოსავლეთ რაიონში. მისი მშობლები ცხოვრობდნენ ლიბერიაში, თუმცა როდესაც დეივისი ხუთი წლის იყო, ლიბერიაში სამოქალაქო ომი დაიწყო. მისი ოჯახიც გადმოსახლდა კანადაში და დასახლდა უინძორში, ონტარიოში, ერთი წლის შემდეგ კი ედმონტონში. 2017 წლის 6 ივნისს ოფიციალურად მიიღო კანადის მოქალაქეობა.

 საკლუბო კარიერა 

 ახალგაზრდული კარიერა 
„ედმონტონ ინთერნეიშენალასა“ და „ედმონტონ სტრაიკერსში“ თამაშის შემდეგ, 2015 წელს იგი გადავიდა „უაიტკეპს რეზიდენსი“-ში.

 ვაითკეპს-ის მეორე გუნდი 
გუნდში გადასვლის შემდეგ, 2016 წელს მიიღო მონაწილეობა MLS-ის პრე-სეზონის ტურში. იგი მეორე გუნდში გადავიდა 2016 წლის 23 თებერვალს, მისი პროფესიონალური დებიუტი შედგა, როდესაც ის იყო 15 წლისა და 5 თვის, 2016 წლის აპრილში. 2016 წლის 15 მაისს მან გაიტანა პირველი გოლი თავის კარიერაში და გახდა ყველაზე ახალგაზრდა გოლის ავტორი USL-ის ისტორიაში. 2016 წლის სეზონში ითამაშა 11 შეხვედრა.

 ვანკუვერ ვაითკეპის პირველი გუნდი 
იგი დასახელდა გუნდის განაცხადში 2016 წლის კანადის ჩემპიონატის დროს და გაუფორმდა კონტრაქტი, ეს მოხდა 2016 წლის 1 ივნისს. მისი დებიუტი შედგა „ოტავა ფარის“ წინააღმდეგ. მან მოედანზე 45 წუთი გაატარა (ჩაერთო მეორე ტაიმში).

2016 წლის 15 ივლისს გაახანგრძლივა კონტრაქტი 2018 წლამდე. ამ დროისთვის ის იყო ყველაზე ახალგაზრდა MLS-ის ფეხბურთელი და მესამე (ყველაზე ახალგაზრდა) მათ შორის, ვინც კონტრაქტი გააფორმა ამ ლიგის კლუბთან. იგი არის მეორე ადგილზე (ახალგაზრდა) ამ ლიგის დებიუტანტებს შორის. დეივისის დებიუტი შედგა 2016 წლის 16 ივლისს, 2016-17 წლებში გაიტანა თავისი პირველი გოლი კონკაკაფის ჩემპიონთა ლიგაზე, „სპორტინგ კანზას სიტის“ წინააღმდეგ.

მისით მალევე დაინტერესდნენ ევროპული გრანდები: „მანჩესტერ იუნაიტედი“, „ჩელსი“ და „ლივერპული“. 2017 წელს იგი დასახელდა მსოფლიოს 60 საუკეთესო ტალანტს შორის. იგი დასახელდა გუნდის წლის ფეხბურთელად.

 მიუნხენის ბაიერნი 
2018 წლის 25 ივლისს გადაწყდა მისი გადასვლა ბაიერნში, გუნდმა იგი შეიძინა 13 მილიონ ევროდ.

 ეროვნული გუნდი 
მისი დებიუტი ნაკრებში შედგა კურასაოს წინააღმდეგ, იასპარეზა 2017 წლის ოქროს თასზე, ტურნირზე კი ორი გოლი გაიტანა.

ტიტულები
 ბაიერნი:(10)
 ბუნდესლიგა (6): 2018–19, 2019–20, 2020–21, 2021-22, 2022-23, 2024-25
 გერმანიის საფეხბურთო თასი (2): 2018–19, 2019–20
 გერმანიის საფეხბურთო სუპერთასი (3): 2020, 2021, 2022
 უეფა-ს ჩემპიონთა ლიგა (1): 2019–20
 უეფა-ს სუპერთასი (1): 2020
 ფიფა-ს მსოფლიო საკლუბო ჩემპიონატი (1): 2020

 სქოლიო 

კატეგორია:დაბადებული 2 ნოემბერი
კატეგორია:დაბადებული 2000
კატეგორია:2017 წლის კონკაკაფის ოქროს თასის ფეხბურთელები
კატეგორია:მიუნხენის ბაიერნის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:კანადელი ფეხბურთელები
კატეგორია:ლიბერიელი ფეხბურთელები
კატეგორია:ბაიერნი II-ის ფეხბურთელები
კატეგორია:MLS-ის ფეხბურთელები
კატეგორია:კანადის ნაკრების ფეხბურთელები
კატეგორია:2019 წლის კონკაკაფის ოქროს თასის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ცოცხალი ადამიანები